Katarina von Bredow skriver romaner for ungdommer i tenårene. Bøkene handler ofte om problematisk kjærlighet, eksempelvis som i debutboken hvor hun skildrer et kjærlighetsforhold mellom to halvsøsken. Hun skriver åpent om tenåringers følelser og seksualitet. Et annet motiv er den grusomme skoleverden og feigheten som gjør at ingen stiller opp for de som blir mobbet.